KiaXCeed er borgarjepplingur eða svokallaður crossover eins og það útleggst á ensku og afar sportlegur í útliti . XCeed er raunar mjög vel heppnaður í hönnun . Framsækin og djörf hliðarlínan nær allt frá framstuðara að afturhlera . Framendinn er mjög flottur með laglega hönnuð LED ljósin og tígrisnefið er á sínum stað sem ættarmerki Kia . Afturendinn er að mínu mati mjög fallegur þar sem spilar saman laglega hönnuð þrívíddar LED afturljós og vel útfærð hönnun á afturhlera og stuðara . Bíllinn er hannaður í hönnunarmiðstöð Kia í Frankfurt í Þýskalandi undir handleiðslu GregoryGuillaume , aðstoðarforstjóra hönnunardeildar KiaMotors í Evrópu . Mikilvægur bíll fyrir Kia XCeed er mjög mikilvægur bíll fyrir Kia í ört stækkandi jepplingaflórunni sem er sífellt vinsælli meðal kaupenda um allan heim . Þetta er jú sá flokkur sem flestallir bílaframleiðendur eru að keppast við að vera með í . Og Kia hefur sannarlega tekist vel til með þennan nýja bíl því þetta er einn fallegasti bíll suður-kóreska bílaframleiðandans og kemur sterkur inn í jepplingaflokkinn . Kia hefur komið fram með marga mjög vel hannaða bíla á undanförnum árum sem hafa sópað til sín alþjóðlegum hönnunarverðlaunum . Það verður að teljast frekar líklegt að þessi nýi XCeed muni skora hátt í þeirri deild og ekki ólíklegt að hann bæti við verðlaunum í safnið . Ökumaður hefur góða yfirsýn Hinn nýi XCeed er eins og nafnið gefur til kynna byggður á hinum vinsæla fólksbíl KiaCeed en XCeed er auðvitað hærri og stærri en hlaðbakurinn Ceed og býður upp á meira pláss fyrir fólk og farangur . Bíllinn er með með 184 mmveghæð og ökumaður hefur því góða yfirsýn . Umgengni um bílinn er góð og ökumaður og farþegar sitja hátt í bílnum . Bíllinn er ágætlega rúmgóður að innan fyrir ökumann og fjóra farþega . Bíllinn er með 426 lítra farangursrými með aftursætin uppi sem er eitt það besta sem gerist í þessum stærðarflokki bíla . Mikið er lagt í innanrýmið í XCeed sem er vandað og prýðilega búið í efnisvali og þægindum . Hægt er að fá sérlega sportlegan gulan innanrýmispakka sem kemur töff út í þessum bíl og passar honum vel . XCeed er einn tæknivæddasti bíllinn í sínum flokki og má þar nefna 10,25 “ upplýsingaskjá og 12,3 “ LCD mælaborð . Hvort tveggja tryggir ökumanni og farþegum snjalltækni af margvíslegu tagi bæði hvað varðar afþreyingu og sjálfan aksturinn . XCeed er fyrst fáanlegur með 1,4 lítra og 1,0 lítra bensínvélum hér heima samkvæmt upplýsingum frá Öskju , umboðsaðila Kia á Íslandi . Bíllinn er framhjóladrifinn og með 1,4 lítra vélinni kemur bíllinn með 7 þrepa DCT sjálfskiptingu en með minni vélinni er hann beinskiptur . Stærri bensínvélin er mjög spræk og skilar bílnum 140 hestöflum og togið er 242 Nm . Bíllinn er 8,6 sekúndur úr kyrrstöðu í hundraðið . Hámarkshraðinn er 200 km/klst . Eldsneytiseyðslan er uppgefin 6,2 lítrar á undraðið samkvæmt upplýsingum frá framleiðanda og CO2 losunin er 142 g / km . Minni bensínvélin skilar 120 hestöflum og 172 Nm í togi . Í þeirri útfærslu er bíllinn 10,9 sekúndur úr kyrrstöðu í hundraðið . Nánar er fjallað um málið í sérblaðinu Bílar sem fylgir Viðskiptablaðinu . Áskrifendur geta nálgast pdf-útgáfu af blaðinu með því að smella á hlekkinn Tölublöð .